SREDNJA ŠKOLA BEDEKOVČINA
Ljudevita Gaja 1, Bedekovčina

KLASA: 007-03/26-02/03
URBROJ: 2140-86-26-8
Bedekovčina, 21.05.2026.


Z AP I S N I K

 17. sjednice Školskog odbora održane dana, 21.05.2026. u 19:00 sati,
u Srednjoj školi Bedekovčina 


Prisutni: Daniela Usmiani, Elvira Belošević, Gordana Janđel, Sandra Andročec, Sandra Tuđa, Branka Celjak i  Mišel Mrkoci.

Osim članova Školskog odbora sjednici je prisustvovala ravnateljica škole Vera Hrvoj.
 
Zapisničarka: Klaudija Kožić, tajnica.
Sjednicu otvara predsjednica Školskog odbora Daniela Usmiani, pozdravlja nazočne, utvrđuje kvorum, čita dnevni red s Poziva na sjednicu i predlaže usvajanje dnevnog reda.
D N E V N I  R E D:
1. Verifikacija zapisnika sa 16. sjednice Školskog odbora
2. Predstavljanje Programa rada za mandatno razdoblje 2026.-2031. kandidata za ravnatelja/icu Srednje škole Bedekovčina
3. Donošenje odluke o imenovanju ravnatelja/ice Srednje škole Bedekovčina
4. Razno

Dnevni red jednoglasno je usvojen.

Ad. 1.) Zapisnik s 16. sjednice Školskog odbora održane dana 08.05.2026. jednoglasno je usvojen.

Predsjednica Školskog odbora Daniela Usmiani poziva ravnateljicu škole Veru Hrvoj, univ. spec. pol., kandidatkinju za ravnateljicu Srednje škole Bedekovčina da predstavi svoju program rada.

Ad. 2.) Ravnateljica škole Vera Hrvoj, univ. spec. pol., kandidatkinja za ravnateljicu Srednje škole Bedekovčina predstavila je Program rada za mandatno razdoblje 2026. – 2031. i upoznala članove Školskog odbora s ciljevima, planiranim aktivnostima, financijskim proračunom, vremenskim planom i budućim projektima.

 Ad. 3.) Nakon predstavljanja programa rada kandidatkinje za ravnateljicu članovi Školskog odbora javnim glasanjem zauzimaju stajalište o kandidatu. Članovi Školskog odbora imenovani ispred Osnivača u izboru za ravnateljicu dali su potporu kandidatkinji Veri Hrvoj, univ. spec. pol.. Predstavnici Nastavničkog vijeća i Odgajateljskog vijeća,  predstavnik Vijeća roditelja te predstavnik Skupa radnika bili obvezni glasovati u skladu sa stajalištima tijela utvrđenim tajnim glasovanjem, a sadržanim u pisanim zaključcima dostavljenim Školskom odboru. Nakon provedenog javnog glasovanja, pojedinačnim izjašnjavanjem članova, sa 7 (sedam) glasova „ZA“ Školski odbor  Srednje škole Bedekovčina na svojoj 17. sjednici održanoj dana 21. svibnja 2026. godine, pod 3. točkom dnevnog reda, jednoglasno je odlučio da se Vera Hrvoj, univ.spec.pol., imenuje ravnateljicom Srednje škole Bedekovčina za sljedeće mandatno razdoblje, koje počinje teći dana 01. srpnja 2026. godine.

Zaključak: Školski odbor jednoglasno Odluku o imenovanju Vere Hrvoj ravnateljicom Srednje škole Bedekovčina. 

Ad. 4) Razno

 Ad. 4.1.) Predsjednica predlaže da Školski odbor donese odluku o participaciji roditelja/skrbnika učenika u povećanim troškovima obrazovanja u iznosu od 13,00 €. Prošle školske godine donesena je odluka sa istim takvim iznosom te naglašava kako je to iznos za nabavu materijala za vježbe i praktičnu nastavu za školsku godinu 2026./2027. Roditelji su dužni iznos uplatiti do 30.09.2026. godine.

Zaključak: Školski odbor jednoglasno donosi Odluku o participaciji roditelja/skrbnika učenika u povećanim troškovima obrazovanja u iznosu od 13,00 €.

[bookmark: _GoBack]Ad. 4.2.) Ravnateljica daje na znanje Prijedlog troškova školarine za kandidate državljanine iz zemalja izvan Europskog gospodarskog prostora i Švicarske Konfederacije u školskoj godini 2026./2027. Predlaže se da godišnji troškovi školarine za upis u srednju školu za kandidate strane državljane iz zemalja izvan Europskog gospodarskog prostora i Švicarske Konfederacije, koji ne ispunjavaju ni jedan od uvjeta propisanih člankom 3. stavkom 1. Pravilnika  o elementima i kriterijima za izbor kandidata za upis u I. razred srednje škole (Narodne novine broj 49/15, 109/16, 47/17, 39/22 i 79/25), uz uvjet da imaju reguliran status boravka sukladno zakonu kojim je uređen status stranaca, iznose 263 eura.

Prijedlog se upućuje osnivaču Krapinsko-zagorskoj županiji radi donošenja Odluke o godišnjim troškovima školarine.

Zaključak: Školski odbor jednoglasno je primio na znanje Prijedlog troškova školarine za kandidate državljanine iz zemalja izvan Europskog gospodarskog prostora i Švicarske Konfederacije u školskog  godini 2026./2027.
Ad. 4.3.) Predsjednica predlaže donošenje Odluke o nagrađivanju učenika završnih razreda za postignuća u nastavi. Iznos prigodne nagrade je 15,00 €.  
Zaključak: Školski odbor jednoglasno donosi Odluku o nagrađivanju učenika završnih razreda za postignuća u nastavi u iznosu od 15,00 €.



Sjednica je zaključena 21.05.2026. godine u 20:15 sati.

Zapisničarka: 					   	                   Predsjednica Školskog odbora:       
Klaudija Kožić, tajnica		    	                                                          Daniela Usmiani, prof.

